C 301/18
RO
Jurnalul Oficial al Uniunii Europene
5.8.2022
20. subliniază că Mecanismul de redresare și reziliență reprezintă, de asemenea, o oportunitate de a sprijini noul Bauhaus european la nivelul statelor membre și al autorităților locale; 21. subliniază că noul Bauhaus european ar trebui aliniat la CFM 2021-2027 și la Inițiativa urbană a UE, și că trebuie să se pună la dispoziție o finanțare adecvată pentru a acoperi costurile operaționale ale autorităților locale și regionale care contribuie la noul Bauhaus european; solicită utilizarea unor foi de parcurs ambițioase pentru punerea în aplicare a noului Bauhaus european în cadrul ODD; 22.
solicită să se țină seama de echilibrul geografic, precum și de diversitatea climatică, economică, socială și culturală a UE, dar și de oportunitățile de finanțare și de alocarea fondurilor, atunci când se elaborează și se pun în aplicare strategiile, proiectele și acțiunile noului Bauhaus european, iar coeziunea teritorială ar trebui să rămână unul dintre obiectivele esențiale; Indicatori 23. subliniază că autoritățile locale și regionale ar trebui, în limitele competențelor lor, să monitorizeze în ce măsură guvernele naționale utilizează noul Bauhaus european în diferitele programe, instrumente și proceduri și se așteaptă ca Comisia Europeană să prezinte indicatori clari pentru o astfel de monitorizare; 24. este preocupat de faptul că nu există indicatori în actualul ciclu de finanțare a UE (2021-2027) și că aceasta reprezintă o oportunitate ratată de măsurare a succesului; 25. consideră că principiile de bază ale noului Bauhaus european ar trebui dezvoltate în parteneriat cu autoritățile locale și regionale și crede că aceste principii de bază ale noului Bauhaus european ar trebui integrate ca criterii de calitate pentru programele de finanțare ale UE cu impact direct sau indirect asupra mediului construit, a dezvoltării urbane și rurale, a patrimoniului cultural și a peisajelor culturale; 26. sugerează crearea unui tablou de bord regional al noului Bauhaus european pentru a stabili o politică regională solidă de monitorizare care să garanteze că noul Bauhaus european este pus în aplicare la toate nivelurile și că investițiile regionale respectă principiile acestuia; 27.
observă că autoritățile locale și regionale sunt responsabile pentru un număr considerabil de clădiri publice locale și de spații publice urbane; ele joacă un rol important de reglementare și de finanțare pentru renovarea acestor clădiri și zone urbane.
În consecință, autoritățile locale și regionale ar trebui să se concentreze pe identificarea blocajelor în materie de reglementare și să contribuie la simplificarea reglementării și la elaborarea de noi abordări în materie de reglementare; 28. subliniază că CoR a fost implicat în elaborarea și sprijinirea strategiilor privind clima, energia și mediul la nivel local și regional.
Grupul de lucru „Pactul verde la nivel local” ar putea fi utilizat pentru a promova principiile noului Bauhaus european și pentru a monitoriza succesul acestuia; 29. subliniază că dialogul dintre autoritățile locale și regionale privind conceptele și procesele inovatoare deschise, abordările interdisciplinare și competențele sunt esențiale.
Astfel, noul Bauhaus european ar trebui să fie luat în considerare în cadrul Platformei CoR de schimb de cunoștințe (PSC), al programului „Știința întâlnește regiunile” și al proiectelor de cooperare finanțate prin alte programe ale UE; 30. subliniază că noul Bauhaus european ar trebui să promoveze egalitatea de gen.
Egalitatea de gen ar trebui să fie un criteriu transversal și un factor puternic și necesar pentru dezvoltarea durabilă și echilibrată a politicii de coeziune; Festivalul noului Bauhaus european, premiile și conceptul de laborator 31.
salută instituirea celui dintâi premiu NEB și sugerează să se identifice sinergiile cu premiile existente pentru locuințe, patrimoniu cultural, arhitectură contemporană și peisaje.
Solicită, de asemenea, un schimb de bune practici rezultate în urma Anului European al Patrimoniului Cultural 2018; 32. recunoaște crearea mărcii europene de excelență ca un prim pas către conceptul de etichetă a noului Bauhaus european, dar este preocupat de faptul că cetățenii pot avea așteptarea ca această etichetă să beneficieze de un flux de finanțare.
Utilizarea unei etichete specifice ar putea fi considerată o contribuție concretă a CoR la dezvoltarea inițiativei noului Bauhaus european, astfel cum a susținut CoR în 2021;